CELEX: 32011D0218
Language: mt
Date: 2011-03-09 00:00:00
Title: 2011/218/UE: Deċiżjoni tal-Kunsill tad- 9 ta’ Marzu 2011 dwar il-konklużjoni tal-Ftehim bejn l-Unjoni Ewropea u l-Gvern tal-Gżejjer Faeroe dwar il-kooperazzjoni xjentifika u teknoloġika, li jassoċja l-Gżejjer Faeroe mas-Seba’ Programm Kwadru tal-Unjoni għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013)

7.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 93/1
            
         DEĊIŻJONI TAL-KUNSILL
   tad-9 ta’ Marzu 2011
   dwar il-konklużjoni tal-Ftehim bejn l-Unjoni Ewropea u l-Gvern tal-Gżejjer Faeroe dwar il-kooperazzjoni xjentifika u teknoloġika, li jassoċja l-Gżejjer Faeroe mas-Seba’ Programm Kwadru tal-Unjoni għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013)
   (2011/218/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-punt (v) tal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:
   
               (1)
            
            
               Il-Kummissjoni nnegozjat, f’isem l-Unjoni, Ftehim mal-Gvern tal-Gżejjer Faeroe dwar il-kooperazzjoni xjentifika u teknika li jassoċja l-Gżejjer Faeroe mas-Seba’ Programm Kwadru tal-Unjoni għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013) (minn hawn ’il quddiem imsejjaħ “il-Ftehim”).
            
         
               (2)
            
            
               Il-Ftehim kien iffirmat mir-rappreżentanti tal-Partijiet fit-3 ta’ Ġunju 2010 fi Brussell, u sar proviżorjament applikabbli mill-1 ta’ Jannar 2010, sakemm jiġi konkluż f’data aktar tard.
            
         
               (3)
            
            
               Il-Ftehim għandu jkun konkluż f’isem l-Unjoni,
            
         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Gvern tal-Gżejjer Faeroe dwar il-kooperazzjoni xjentifika u teknoloġika li jassoċja l-Gżejjer Faeroe mas-Seba’ Programm Kwadru tal-Unjoni għall-Attivitajiet ta’ Riċerka, ta’ Żvilupp Teknoloġiku u ta’ Dimostrazzjoni (2007-2013) huwa b’dan approvat f’isem l-Unjoni (1).
   Artikolu 2
   Il-Kummissjoni għandha tadotta l-pożizzjoni li għandha tittieħed mill-Unjoni fil-Kumitat Konġunt stabbilit bl-Artikolu 4(1) tal-Ftehim.
   Artikolu 3
   Il-President tal-Kunsill, f’isem l-Unjoni, għandu jagħmel in-notifika prevista fl-Artikolu 5(2) tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, id-9 ta’ Marzu 2011.
      
         
            Għall-Kunsill
         
         
            Il-President
         
         CSÉFALVAY Z.
      
   
   
      (1)  ĠU L 245, 17.9.2010, p. 2.